Campania „Pentru Bunici Singuri” își dorește să sprijine oameni în vârstă, cu pensii mici, care nu sunt ajutați de familii.
Contăm pe onestitatea fiecăruia dintre dvs. când ne spuneți despre aceste persoane și ne bazăm și pe integritatea instituțiilor, a organizațiilor și a bisericilor care ne transmit astfel de cazuri.
Principiile pe baza cărora hotărâm pe cine ajutăm sunt următoarele:
1) Vom adresa cererile de ajutor în ordinea în care le primim. Știm și ne pare rău dacă uneori cereri urgente vor trebui să aștepte. Ne vom strădui să le adresăm cât vom putea de repede;
2) Ne dorim să ajutăm cât mai mulți bunici singuri. Cu toate acestea, ne pare rău dacă nu vom putea ajuta zilnic aceeași persoană. Scopul nostru este să fim alături în fiecare zi de alte persoane. În cazul în care va fi posibil, vom îngriji aceeași persoană de mai multe ori, cu același drag, însă trebuie reținut faptul că vom prioritiza cererile pentru persoane noi;
3) Vom adresa cererile în măsura în care vom avea ore plătite pentru bunicii singuri, pe care să le dăm mai departe. Știm și ne pare rău dacă uneori vom aștepta până cineva va plăti aceste ore.